Giovanni Gastel

Giovanni Gastel (født 27. desember 1955 i Milano i Italia; død 13. mars 2021 samme sted) var en italiensk fotograf.

Liv og virke
Giovanni Gastel var nevø av den italienske filmregissøren Luchino Visconti.<ref>[https://www.media.stellantis.com/de-de/alfa-romeo/press/starfotograf-giovanni-gastel-portratiert-b-tech-sondermodelle-von-alfa-romeo-giulia-alfa-romeo-stelvio-und-alfa-romeo-giulietta Starfotograf Giovanni Gastel porträtiert B-Tech Sondermodelle von Alfa Romeo Giulia, Alfa Romeo Stelvio und Alfa Romeo Giulietta], media.stellantis.com, 2018-09-13, lest 2019-03-15 «Er ist der Neffe von Meisterregisseur Luchino Visconti (1906 - 1976), der mit Klassikern wie „Der Leopard" oder „Tod in Venedig" Kinogeschichte geschrieben hat.»</ref> Han begynte å bevege seg mot fotografikunsten tidlig i 1970-årene. I 1981 arbeidet han allerede for fler motemagasiner, deriblant Vogue, Elle og Vanity Fair og senere også for merkevarer som Christian Dior, Trussardi, Krizia, Tod's og Versace.

I denne perioden begynte han også å utvikle en egen personlig stil, som er blitt kalt poetisk ironi. Hans lidenskap for kunsthistorie preget hans komposisjon og bildene han presenterte. Stilen har slektskap med Pop Art og Irving Penns fotoarbeider.

Fra tidlig 1990-tall stod hans profesjonelle ry så fast at han i fagtidsskrifter gjerne ble nevnt sammen med fotografer som Oliviero Toscani, Giampaolo Barbieri, Ferdinando Scianna, Helmut Newton, Richard Avedon, Annie Leibovitz, Mario Testino og Juergen Teller. I 1997 gav La Triennale di Milano han den første personlige utstillingen. I 2002 ble Gastel hedret med La Kore Oscar della Moda''.

Giovanni Gastel døde den 13. mars 2021 i en alder av 65 år av covid-19. Han var gift og etterlot seg kone og to barn.

Referanser

Eksterne lenker 
 Giovanni Gastel

Italienske fotografer
Personer fra Milano
Dødsfall relatert til covid-19 i Italia